CELEX: 62016TA0238
Language: hu
Date: 2017-04-06 00:00:00
Title: T-238/16. sz. ügy: A Törvényszék 2017. április 6-i ítélete – Entreprise commune Clean Sky 2 kontra Scouring Environment („Választottbírósági kikötés — A hetedik kutatási, technológiafejlesztési és demonstrációs tevékenységekre vonatkozó keretprogram (2007 – 2013) keretében megkötött támogatási megállapodás — A szerződés végrehajtásának elmaradása — Az előleg visszatérítése — Késedelmi kamatok — Mulasztási eljárás”)

22.5.2017   
            
            
               HU
            
            
               Az Európai Unió Hivatalos Lapja
            
            
               C 161/28
            
         A Törvényszék 2017. április 6-i ítélete – Entreprise commune Clean Sky 2 kontra Scouring Environment
   (T-238/16. sz. ügy) (1)
   
   ((„Választottbírósági kikötés - A hetedik kutatási, technológiafejlesztési és demonstrációs tevékenységekre vonatkozó keretprogram (2007 – 2013) keretében megkötött támogatási megállapodás - A szerződés végrehajtásának elmaradása - Az előleg visszatérítése - Késedelmi kamatok - Mulasztási eljárás”))
   (2017/C 161/39)
   Az eljárás nyelve: angol
   
      Felek
   
   
      Felperes: Clean Sky 2 közös vállalat (Brüsszel, Belgium) (képviselők: B. Mastantuono meghatalmazott, segítője M. Velardo ügyvéd)
   
      Alperes: Scouring Environment SARL (Tauriac, Franciaország)
   
      Az ügy tárgya
   
   Az EUMSZ 272. cikkre alapított kérelem a Scouring Environment arra való kötelezése iránt, hogy térítse vissza a 287071. sz. támogatási megállapodás keretében kifizetett előleg késedelmi kamatokkal növelt összegét.
   
      Az ítélet rendelkező része
   
   
               1)
            
            
               A Törvényszék a Scouring Environment SARL-t kötelezi arra, hogy az Clean Sky 2 közös vállalatnak térítse vissza 60 000 euró 2014. szeptember 12-től a teljes megfizetés napjáig számított, évi 3,65 %-os késedelmi kamattal növelt összegét.
            
         
               2)
            
            
               A Törvényszék a Scouring Environmentet kötelezi a költségek viselésére.
            
         
      (1)  HL C 260., 2016.7.18.